laion/Wikipedia-Exotic huggingface dataset:
Meridiani Planum

Meridiani Planum on Marsi tasandik, mis asub 2 kraadi Marsi ekvaatorist lõunas ning moodustab Terra Meridiani läänepoolseima osa. Tasandikult on leitud haruldast halli kristallilist hematiiti. Maal moodustub hematiit sageli kuumaveeallikates, mistõttu arvavad teadlased, et Marsil võis kunagi olla vedelat vett või kuumaveeallikaid. Meridiani Planumist on leitud ka kraatreid ja vulkaanilist basalti. Meridiani Planum valiti Opportunity ja Schiaparelli maandumispaigaks, sest see on võrdlemisi tasane ning seal on vähe kraatreid ja kive. Regioonis asub Opportunity maandur, Challenger Memorial Station. "Water in Meridiani Planum". Mars Odyssey THEMIS. Vaadatud 21. juuni 2018. "Destination: Meridiani Planum". NASA Science. Originaali arhiivikoopia seisuga 29. jaanuar 2019. Vaadatud 21. juuni 2018. "ExoMars2016 Landing Site". ESA Eobotic Exploration of Mars. Vaadatud 21. juuni 2018. "PIA05165: Challenger Memorial Station, Meridiani Planum, Mars". JPL Photojournal. Vaadatud 21. juuni 2018.
Paharet

Paharet on müütiline tegelane rahvuseeposes "Kalevipoeg". Etümoloogia sõnaraamatu järgi on paharet paha vaim või kurivaim, põrgu kujutelmas väike kurat, sarviku abiline. Pahareti poegasid on mainitud rahvuseepose kümnendas loos (Kikerpära soo. Vetevaimu kuld. Jõukatsujad. Võlatasumine Soome. Ilmaneitsi sõrmus.) Kalevipoeg läks hobust ostma, käis Virus, Harjus ja Järvas ning linnulaul metsas juhatas talle teed, kuni ta jõudis soo juurde. Pahareti poegadele oli nende järv kitsaks jäänud, nad pidid pere juurest ära tulema ning arvasid uueks koduks soo sobiv olevat. Sealap leidsid õnne soovil Suures K i k e r p ä r a soossa Kogemata kohakese, Kuhu koer ei korjaks kodu, Penipoeg ei pesapaika. Pahareti poegadelle Paistis paika meelepärast; Kuid nad ei jõudnud kokkuleppele, kes peaks soos pärisperemeheks saama ning läksid karvupidi kokku. Nähes Kalevipoega tulemas, palusid nad teda õigust mõistma. Kalevipoeg sõitles paharette Pööraspeaga poisikesed, Meelest tölbid mehikesed! ning andis Alevipojale ülesandeks nööriga kummagi pahareti poja jaoks vastav osa rabast välja mõõta. Kalevipoeg. Kümnes lugu
USA Today

USA Today (hääldus: juːɛsˈeɪ təˈdeɪ) on 1982. aastal Al Neuharthi asutatud ingliskeelne Ameerika Ühendriikide päevaleht, mille omanik on Gannett Company. 2016. aastal oli väljaandel hinnanguliselt 7 miljonit lugejat, millega see oli USA-s kolme loetavaima väljaande seas kõrvuti Wall Street Journali ja New York Timesiga. "About USA TODAY". USA Today. Gannett Company. Originaali arhiivikoopia seisuga 27. november 2016. Vaadatud 24. oktoobril 2016. "usatoday.com Staff Index". Vaadatud 18. detsembril 2016. Eesti keeles: „Ameerika Ühendriigid täna“. "Marketing Information". USA Today. Gannett Company. Originaali arhiivikoopia seisuga 27. november 2016. Vaadatud 16. septembril 2016. "FAS-FAX Report" (PDF). Alliance for Audited Media. 31. märts 2015. Originaali (PDF) arhiivikoopia seisuga 10. september 2015. Vaadatud 14. juulil 2016. Veebileht
Watergate

Watergate võib tähendada järgmist: Watergate'i skandaal (Watergate'i afäär) Watergate, veefestival Pärnus Watergate, linn USAs ...
K9

K-9 on teenistuskoera nimetus, mis on tuletatud ladina keelsest canine ameerika inglise keelde K9 Kõu on Lõuna-Koreas Hanwha Techwin valmistatud liikursuurtükk 155 mm pearelvaga
Itaalia pliiats

Itaalia pliiats ehk prantsuse pliiats ehk must kriit ehk negro on joonistusvahend, mis on valmistatud luumustast ehk peenest luupurust, mida seob taimne liim ning sellega tehtud joonistus on sügavmust, matt ja sametine. Kuna itaalia pliiatsi koostises puudub grafiit, siis ei ole tegemist pliiatsiga, vaid millegi pliiatsi ja joonistussöe vahepealsega, millel on pliiatsi välimus ja söe omadused. Pliiats Günther Reindorff Eduard Viiralt
Venemaa Liberaaldemokraatlik Partei

LDPR–Venemaa Liberaaldemokraatlik Partei (vene keeles ЛДПР—Либерально-демократическая партия России) on ultranatsionalistlik partei Venemaal, asutati 1989. aastal Nõukogude Liidu Liberaaldemokraatliku Partei nime all. Partei liider oli kogu selle tegevusaja jooksul kuni oma surmani 2022. aastal Vladimir Žirinovski. Pärast seda on partei esimees Leonid Slutski.
Legaat

Legaat (ladina keeles legatus; mitmuses legati) oli kõrge sõjaväeline auaste Vana-Rooma armees, võrreldav tänapäeva kindraliga. Legaadiks nimetati ka provintsidesse või teistesse riikidesse saadetud Vana-Rooma saadikuid http://penelope.uchicago.edu/Thayer/E/Roman/Texts/secondary/SMIGRA*/Legatus.html
Eino Niineste

Eino Niineste (aastani 1935 Nihver; 13. detsember 1926 Vohnja vald, Kadrina kihelkond, Virumaa – 22. juuni 1983 Kohtla-Järve) oli eesti maadlustreener ja Kohtla-Järve maadluskoolkonnale alusepanija. Ta hakkas sportima Kolu koolis. Sundvõeti Teise maailmasõja ajal Saksa sõjaväkke, tegi läbi Tšehhi põrgu ja viibis mitmes sõjavangilaagris, teenis vangipõlve lõpus Nõukogude tööpataljonis Sillamäel, kust vabanemise järel suundus aastal 1951 Kohtla-Järvele kaevuriks. Osales vabal ajal maadlustreeningutel, mille käigus näitas annet treeneritööks, millest sai elukestev kutsumus. Võistles ka Eesti NSV meistrivõistlustel Kreeka-Rooma maadluses. Oli 1952–1954 Kohtla-Järve LNSK maadlustreener kaevuritöö kõrvalt, aastast 1954 põhikohaga ja 1956–1963 kohakaasluse alusel ka direktor, 1963–1976 Kohtla-Järve LNSK ja 1976–1983 KSMK maadlustreener. Aastal 1964 lõpetas ta Tartu Riikliku Ülikooli kehakultuuriteaduskonna. Tegutses ka kohtunikuna, oli üleliidulise kategooria maadluskohtunik (1970). Oli Maadlusföderatsiooni presiidiumi mitme koosseisu liige, Eesti, Kalevi ja Nooruse koondise vanemtreener ja treener. Tema tuntuim õpilane oli Avo Talpas. Eino Niineste suri ootamatult peale spordikooli treenerite omavahelist korvpallimängu. Erinevalt nekroloogis väidetust (Spordileht, nr. 73, 27 juuni 1983) [viide?] ei kuulunud mitte kunagi kommunistlikku parteisse (Spordileht, nr. 64, 20 detsember 1996). 1964 Kalevi auliige 1970 Eesti NSV teeneline treener Biograafia ESBL-is Haud Tallinna Pärnamäe kalmistul
Eesti Tiibeti Traditsioonilise Meditsiini Akadeemia

Eesti Tiibeti Traditsioonilise Meditsiini Akadeemia (lühend ATTM Eesti) on Tallinnas tegutsev mittetulundusühing, mis tegeleb Tiibeti meditsiiniga seotuga. Ühing loodi 2008. Ühing on teinud tihedat koostööd MTÜ-ga Eesti Ngak-Mang Instituut. Ühing haldab Välustes asuvat Väluste Tiibeti meditsiini kooli. https://web.archive.org/web/20180622062002/https://www.attmestonia.ee/programm/attm-eesti/ (vaadatud 22.06.2018) https://web.archive.org/web/20180622062301/https://www.attmestonia.ee/kontakt/ (vaadatud 22.06.2018) Ühingu koduleht
Kuuda leprosoorium

Kuuda leprosoorium oli pidalitõbiste hooldusasutus (leprosoorium) Läänemaal Märjamaa vallas Kuudal.. Asutus avati 16. detsembril 1896. Asutust juhtis kuratoorium, mille esimees oli Eestimaa rüütelkonna peamees. Kui Eesti iseseisvus, allutati asutus keskvalitsusele. 1980. aastatel oli Kuudas Rapla Rajooni Keskhaigla leepraosakond. See osakond suleti 1995. Parmakson, P. Kuuda Leprosoorium 1896–1936. Eesti Arst 1936, nr 12. Lk 929–936. Kuuda leprosoorium Eesti Ajalooarhiivi fondiloendis (vaadatud 22.06.2018) Kuuda leprosoorium Eesti Ajalooarhiivi fondiloendis
Tarvastu leprosoorium

Tarvastu leprosoorium oli pidalitõbiste hooldusasutus (leprosoorium) Viljandimaal Tarvastus. Asutus eksisteeris 1899–1939 Ken Kalling. Pidalitõbi – vari minevikust. Horisont, 1, 2006, lk 10–15
Vahamaal

. Vahamaal ehk enkaustika on maalimine vahavärvidega. Tegemist on antiikajast pärineva maalitehnikaga, mis kasutab vahas kuumutamise teel segatud värve.
Tallinna Diagnostikakeskus

Tallinna Diagnostikakeskus oli Tallinnas tegutsev ettevõte (aktsiaselts), mis pakkus patsientidele kõrgtehnoloogilisi diagnostikateenuseid. 2011 ühendati keskus Ida-Tallinna Keskhaiglaga. Keskuse asutas 1988. aastal Tallinna linn. Keskuse algusaegadel oli selles Eesti ainus kompuutertomograaf. Ida-Tallinna Keskhaigla diagnostikakliinik https://web.archive.org/web/20180622082039/https://www.tallinn.ee/est/ombudsman/Uudis-Diagnostikakeskus-laheb-Ida-Tallinna-Keskhaigla-koosseisu (vaadatud 22.06.2018) https://www.err.ee/373573/diagnostikakeskus-liidetakse-ida-tallinna-keskhaiglaga https://www.ra.ee/arhiiviregister/index.php?act=detail&id=1968668&liik=ar&nimetus=&moodustaja=&andmeandja=Haigla&tahis=&alg1=&alg2=&lp1=&lp2=&page_size=20&page=3&rows=82&nocache=1596081820
Kevin Trapp

Kevin Trapp (sündinud 8. juulil 1990 Merzigis) on Saksamaa jalgpallur, kes mängib väravavahina Saksamaa kõrgliiga klubis Frankfurdi Eintracht ja Saksamaa jalgpallikoondises. Debüüdi Saksamaa rahvuskoondises tegi Trapp 6. juunil 2017 sõprusmängus Taani vastu. Ta kuulus Saksamaa koondisse 2017. aasta FIFA konföderatsioonide karikavõistlustel, kuid ta ei pääsenud platsile üheski mängus. Saksamaa koondisse valiti ta ka 2018. aasta maailmameistrivõistlusteks. Paris Saint-Germain Ligue 1: 2015–16, 2017–18 Coupe de France: 2016–17, 2017–18 Coupe de la Ligue: 2016–17, 2017–18 Trophée des Champions: 2015, 2016, 2017, 2019  Kevin Trapp – pildid, videod ja helifailid Wikimedia Commonsis
Venemaa opositsiooni koalitsioon

Koalitsioon "Venemaa Eest Ilma Omavolita ja Korruptsioonita" (vene keeles Коалиция "За Россию без произвола и коррупции") oli liberaalsete poliitiliste organisatsioonide koalitsioon Venemaal. Demokraatlike jõudude koalitsiooni loomisest teatati 2010. aasta septembris pressikonverentsil Moskvas. Koalitsiooni liidriteks said Mihhail Kasjanov, Boriss Nemtsov, Vladimir Rõžkov ja Vladimir Milov. Koalitsiooni koosseisu kuulus neli poliitilist organisatsiooni, kuid eelnevalt peeti läbirääkimisi ka mitme teise parteiga. Erimeelsuste tõttu ei liitunud koalitsiooniga Garri Kasparovi juhitud Ühinenud Kodanikerinne ja Jabloko. Pravoje Deloga läbirääkimisi ei peetudki, kuna parteid peeti Kremli projektiks. Pravoje Delo kaasesimees Leonid Gozman kommenteeris 16. septembril, et näeb uues demokraatlikus koalitsioonis liitlast, kuid kahtles, et neil lastakse parteina registreeruda. Koalitsiooni kuulusid 4 poliitilist organisatsiooni: Venemaa Rahvademokraatlik Liit (liider Mihhail Kasjanov) Venemaa Vabariiklik Partei (liider Vladimir Rõžkov) Ühendatud Demokraatlik Liikumine "Solidaarsus" (esindaja Boriss Nemtsov) Poliitiline liikumine Demokraatlik Valik (liider Vladimir Milov) 9. oktoobril 2010 toimus Moskvas Bolotnaja väljakul opositsiooni koalitsiooni esimene miiting. See oli linnavõimude poolt sanktsioneeritud. Miitingul nõuti ausaid valimisi, jõustruktuuride omavoli keelustamist, vaba meediat ja kohtupidamise Mihhail Hodorkovski üle lõpetamist. Ka lubati 2011. aastal esitada 2012. aasta Venemaa presidendivalimistel demokraatlike jõudude ühiskandidaat. 9. oktoobril 2010 toimunud koalitsiooni korraldustoimkonna koosolekul otsustati luua partei – Rahvavabaduse Partei. Sama aasta detsembris toimus Moskvas partei asutamiskongress. Meedias ilmusid pealkirjad "Venemaa opositsioon ühines parteiks". Mihhail Kasjanov teatas, et kui parteid ei registreerita, siis jätkab opositsioon poliitilist võitlust koalitsioonina. 2011. aasta mais esitas Rahvavabaduse Partei (akronüüm PARNAS) taotluse Venemaa justiitsministeeriumile partei registreerimiseks, mida ei rahuldatud. 2012. aasta juunis ühines Rahvavabaduse Partei Venemaa Vabariikliku Parteiga (RPR). Kahe partei ühinemine vormistati sellisel viisil, et PARNAS-i liikmed astusid RPR-i liikmeks ja RPR muutis enda partei nime. Uus nimi: Venemaa Vabariiklik Partei – Rahvavabaduse Partei (lühend RPR–PARNAS). Первый съезд оппозиционной коалиции «За Россию без произвола и коррупции» пройдет в декабре. gazeta.ru, 20. september 2010 Единая оппозиция России. gazeta.ru, 14. september 2010 "Правое дело" приветствует появление новой коалиции демсил, а "Яблоку" с ней не по пути. interfax-russia.ru, 16. september 2010 В центре Москвы состоялся первый санкционированный митинг противников коррупции. lenta.ru, 9. oktoober 2010 Коалиция «За Россию без произвола и коррупции» учреждает свою партию. gazeta.ru, 9. oktoober 2010 Российская оппозиция объединилась в партию. lenta.ru, 13. detsember 2010 Оппозиция провела первый разрешенный митинг. youtube.com, 10. oktoober 2010
Mihkel Fuhrmann

Mihkel Fuhrmann (15. märts 1823, Pööravere mõis, Pärnumaa – märts 1873, Nohtuisk, Jakuutia) oli teadaolevalt esimene eestlasest maadeuurija. Ta töötas aednikuna Middendorffidele kuulunud Pööravere mõisas. Alexander Theodor von Middendorffi üliõpilaspäevil sai Fuhrmannist tema teener ning hiljem abiliseks ekspeditsioonidel. Ta saatis Middendorffi retkedel Taimõrile ja Ida-Siberisse ning Ohhoota mere rannikule. Samuti osales ta hilisematel ekspeditsioonidel. Ta kogus zooloogilisi ja botaanilisi materjale, mineraale ja kivistisi, mis asuvad nüüd Peterburis. Püha Anna IV järgu orden Jääts, Indrek (detsember 2022). "Maadeuurija Fuhrmanni elulugu sai selgemaks". Eesti Loodus (12): 82-83 – cit. via Digar. http://www.valgark.ee/isik/index.php?id=837
Louwsburg

Louwsburg on linn Lõuna-Aafrika Vabariigis KwaZulu-Natali provintsis Zululandi ringkonnas. Louwsburg on asutatud 1920. aastal. Lõuna-Aafrika Vabariigi 2011. aasta rahvaloenduse andmetel oli Louwsburgi elanikest mustanahalisi aafriklasi 96,87%, valgeid 2,24%, India või Aasia päritolu inimesi 0,44%, värvilisi 0,34% ja teisi 0,12%. Suulu keelt pidas emakeeleks 94,39%, afrikaani keelt 2,07%, inglise keelt 1,45% ja ndebele keelt 1,15%. Louwsburg SA Places https://census2011.adrianfrith.com/place/529003
Andersen

Andersen võib tähendada järgmist: Andersen (perekonnanimi) (2476) Andersen, asteroid ... Anderson
Ntuzuma

Ntuzuma on linn Lõuna-Aafrika Vabariigis KwaZulu-Natali provintsis eThekwini linnaringkonnas. Lõuna-Aafrika Vabariigi 2011. aasta rahvaloenduse andmetel oli Ntuzuma elanikest mustanahalisi aafriklasi 99,46%, India või Aasia päritolu inimesi 0,17%, värvilisi 0,16%, valgeid 0,08% ja teisi 0,13%. Suulu keelt pidas emakeeleks 91,58%, inglise keelt 2,30%, ndebele keelt 1,62% ja koosa keelt 1,62%. https://census2011.adrianfrith.com/place/599056
Clanwilliam

Clanwilliam on linn Lõuna-Aafrika Vabariigis Lääne-Kapimaa provintsis West Coasti ringkonnas, Cederbergi valla halduskeskus. Asula on rajatud 1806. aastal ja kandis esialgu nime Jan Disselvlei. Praeguse nime sai Clanwilliam 1814. aastal ja linnaõigused omandas 1901. aastal. Lõuna-Aafrika Vabariigi 2011. aasta rahvaloenduse andmetel oli Clanwilliami elanikest värvilisi 68,50%, mustanahalisi aafriklasi 22,65%, valgeid 7,66%, India või Aasia päritolu inimesi 0,47% ja teisi 0,72%. Afrikaani keelt pidas emakeeleks 77,68% inimestest, sotho keelt 9,24%, koosa keelt 7,78% ja inglise keelt 2,32%. Clanwilliam South African History Online https://census2011.adrianfrith.com/place/161004
Tööväärtused

Tööväärtusteks loetakse nii töö eest saadavatele hüvedele omistatud olulisust kui ka mitmesuguseid sotsiaalselt ihaldatud töötamise aspekte. Tööväärtuste uurijad liigitavad neid eri motiveerivate tegurite põhjal ehk töö tegemise eest oodatavate hüvede iseloomu kaudu. Tavapärased ehk instrumentaalsed tööväärtused osutavad töö tegemise eest saadavatele töövälistele tasudele või hüvedele. Oma olemuselt on need vahendväärtused ja kujutavad endast tööväliseid tasusid (võimalus omandada positsioon ühiskonnas, suur sissetulek, karjääritegemise võimalused, elukutsega kaasnev prestiiž). Ekspressiivsed ehk eneseväljenduslikud väärtused tulenevad töö tegemisega kaasnevatest hüvedest (töö huvitavus ja loomingulisus, töötamisega kaasnevad enesearendamise võimalused). Sotsiaalsete väärtuste (töötamine meeldivas kollektiivis) alla arvestatakse sageli ka ühistel huvidel baseeruvad ehk altruistlikud väärtused (aidata teisi, panustada ühiskonna heaks). Eestis on uuritud nii väärtuste struktuuri kui väärtuste hierarhiaid. Saarniit nimetab siirdeaja Eestis asetleidnud väärtustemuutust väärtusteadvuse individualistlikuks pragmatiseerumiseks. Ester, P., Braun, M., Vinken, H. (2006). Eroding Work Values? Ester, P., Braun, M., Mohler, P. (toim.). Globalization, Value Change, Generations (89–113). Leiden, Boston: Brill. Mortimer, J. T., Lorence, J. (1995). Social psychology of work. Cook, K. S., Fine, G. A., House J. S. (toim.). Sociological Perspectives on Social Psychology (497–523). Massachusetts, Needham Heights: Allyn and Bacon. Kaasa, A. (2011). Work values in European countries: empirical evidence and explanations. Review of International Comparative Management, 12, (5), 852–862. Rämmer, A., Titma, M. (2002). Tööorientatsioonide teisenemist mõjutavad tegurid. Titma, M. (toim.). 30- ja 50-aastaste põlvkonnad uue aastatuhande künnisel (209–252). Tartu: Tartu Ülikooli Kirjastus. Saarniit, J. (2000). Väärtusteadvus ja selle muutused. Eesti Noorsooraport: Eesti noorsoopoliitika ülevaade (217–225). Tallinn: EV Haridusministeerium.
Darling (LAV)

Darling on linn Lõuna-Aafrika Vabariigis Lääne-Kapimaa provintsis West Coasti ringkonnas Swartlandi vallas. Asula on rajatud 1853. aastal. Darling on saanud nime Kapi koloonia leitnant-kuberneri Charles Henry Darlingi järgi. Linnaõigused sai Darling 1955. aastal. Lõuna-Aafrika Vabariigi 2011. aasta rahvaloenduse andmetel oli Darlingi elanikest värvilisi 81,9%, mustanahalisi aafriklasi 8,6%, valgeid 8,1%, India või Aasia päritolu inimesi 0,4% ja teisi 1,0%. Afrikaani keelt pidas emakeeleks 85,4%, inglise keelt 6,2%, koosa keelt 5,7% ja teisi keeli 2,7%. South Africa tourists spots – South African towns – Darling The South Africa Guide West Coast Towns: Darling Route 27 West Coast South Africa https://census2011.adrianfrith.com/place/164009 https://census2011.adrianfrith.com/place/164010
Aberdeen (LAV)

Aberdeen on linn Lõuna-Aafrika Vabariigis Ida-Kapimaa provintsis Sarah Baartmani ringkonnas Dr Beyers Naudé vallas. Aberdeen on rajatud 1856. aastal, linnaõigused sai 1858. aastal. Aberdeen on saanud nime Šotimaal asuva Aberdeeni linna järgi. Lõuna-Aafrika Vabariigi 2011. aasta rahvaloenduse andmetel oli Aberdeeni elanikest värvilisi 73,0%, mustanahalisi aafriklasi 19,4%, valgeid 6,7%, India ja Aasia päritolu inimesi 0,4% ja teisi 0,4%. Afrikaani keelt pidas emakeeleks 80,7% inimesi, koosa keelt 15,5%, inglise keelt 2,2% ja teisi 1,0%. https://census2011.adrianfrith.com/place/261005 https://census2011.adrianfrith.com/place/261006
Karl Lõhmus

Karl Lõhmus (9. oktoober 1891 Saarde vald[küsitav], Pärnumaa – 10. november 1936) oli Vabadussõja veteran. Võitles Vabadussõjas Narva rindel. Autasustatud vapruse eest Vabadusristi II liigiga ning tasuta maaga elupõliseks kasutamiseks. Saadud maale rajas Pärnumaal Laiksaare vallas Urissaare külas Lehtmetsa talu. Suri haiguse tagajärjel. Maetud Häädemeeste luteri kalmistule. Haud tähistatud kalmistu stendil.
Osterwald

Osterwald on vald Saksamaal Alam-Saksi liidumaal Grafschaft Bentheimi kreisis. Kuulub valdade ühendusse Samtgemeinde Neuenhaus. Valla osad on Osterwald, Alte Piccardie ja Hohenkörben (Veldhauseni kihelkond). Valla pindala on 33,38 km². 31. detsembril 2015 elas seal 1172 inimest. Osterwaldis on kaks oja: Soermannsbecke ja Böltbecke, mis voolavad Leesse. Nime Osterwald on esmamainitud 14. sajandi dokumentides. Osterwaldi majanduslik tugisammas on põllumajandus ja selle järgmine kõige olulisem elatusallikaks on naftatööstus. Lisaks sellele leidub palju väiksemaid ettevõtteid, nagu puusepatöökoda, autokool ja kingapood. Kunagi oli naftatööstus valla suurim majanduslik tegur. Sel ajal ehitati ka ujula, mille lagi langes sisse; sellest ajast seda enam ei kasutata. Jalgpalliväljaku kõrval, mida kasutab BCO n.e.V. (Bolz Club Osterwald), on ka spordisaal, kus mängitakse võrkpalli, käsipalli, korvpalli ja jalgpalli. Mõned kohalikud inimesed, peamiselt vanemad, kõnelevad ikka veel alamsaksa keelt. Osterwaldis on naftamuuseum ja talumuuseum. Küla kogukonnamajas jagavad teatrietenduste või lastemuusikalidega ruumi pulmad ja teised pidustused. Osterwald on ka lemmikkoht, kuhu inimesed tulevad ja mängivad piirkondlikku mängu Kloatscheeten, mis hõlmab meeskondi, kes veeretavad väikest puidust pliisüdamikuga ketast piki maanteid. GeoNames Register of German municipalities (2022), vaadatud 7.10.2023.
Rühma nõukogude kirjanike kiri Solženitsõnist ja Sahharovist

Rühma nõukogude kirjanike kiri Solženitsõnist ja Sahharovist (vene keeles Письмо группы советских писателей о Солженицыне и Сахарове), ka Kiri ajalehe Pravda toimetusse (Письмо в редакцию газеты «Правда»), oli rühma tuntud nõukogude kirjanike avalik kiri seoses A. Solženitsõni ja A. Sahharovi nõukogudevastase tegevuse ja sõnavõttudega. Avaldati ajalehes Pravda 31. augustil 1973. Kiri lõpeb sõnadega: "seesuguste inimeste, nagu Sahharovi ja Solženitsõni käitumine, kes laimavad meie riiklikku ja ühiskondlikku korda, püüavad sünnitada usaldamatust Nõukogude riigi rahuarmastava poliitika vastu ja sisuliselt kutsuvad üles Läänt jätkama "külma sõja" poliitikat, ei saa äratada mingeid muid tundeid peale sügava põlguse ja hukkamõistu." Kirjale kirjutasid alla: Tšõngõz Ajtmatov, Juri Bondarev, Vassil Bõkav, Rassul Hamzatov, Oless Gontšar, Nikolai Gribatšov, Sergei Zalõgin, Valentin Katajev, Alim Kešokov, Vadim Koževnikov, Mihhail Lukonin, Georgi Markov, Ivan Melež, Sergei Mihhalkov, Sergei Narovtšatov, Vitali Ozerov, Boriss Polevoi, Afanassi Salõnski, Sergei Sartakov, Konstantin Simonov, Sergei Smirnov, Anatoli Sofronov, Mihhail Stelmahh, Aleksei Surkov, Nikolai Tihhonov, Mirzo Tursunzoda, Konstantin Fedin, Nikolai Fedorenko, Aleksandr Tšakovski, Mihhail Šolohhov, Stepan Štšipatšjov. Märkus: Bõkav kirjutas oma mälestusteraamatus "Pikk tee koju", et ei andnud nõusolekut oma nime avaldamisele kirja allakirjutanute seas, kuid programmis Vremja nimetati kirja avaldamise päeval ka tema nime allakirjutanuna. Ka kirjanik Igor Zolotusski kinnitab dokumentaalfilmis Vassil Bõkavist, et Bõkav ei kirjutanud alla. - «Долгая дорога домой», Прощай, XX век. Знак войны. В. Быков»
Vaalbank

Vaalbank on linn Lõuna-Aafrika Vabariigis Mpumalanga provintsis Nkangala ringkonnas Dr JS Moroka vallas. Lõuna-Aafrika Vabariigi 2011. aasta rahvaloenduse andmetel oli Vaalbanki elanikest mustanahalisi aafriklasi 98,88%, India või Aasia päritolu inimesi 0,62%, värvilisi 0,18%, valgeid 0,02% ja teisi 0,28%. Pedi keelt pidas emakeeleks 57,96% inimesi, ndebele keelt 15,72%, tsonga keelt 6,98%, sotho keelt 6,20%, tsvana keelt 6,20%, suulu keelt 2,97% ja inglise keelt 0,99%. https://census2011.adrianfrith.com/place/872032
Oleksandr Kuts

Oleksandr Kuts (ukraina keeles Олександр Іванович Куць; sündinud 6. augustil 1976 Tšernihivi oblast) on Ukraina sõjaväelane ja riigiametnik. Ta oli alates 22. juunist 2018 Donetski oblasti administratsiooni juht. Alates 19. juulist 2022 juhib ta SBU Harkivi oblasti peavalitsust. "Декларації: Куць Олена Олександрівна" [Olena Kutsi e-deklaratsioon] (ukraina). Ukraina maksuamet. 31. märts 2018. Originaali arhiivikoopia seisuga 21. juuni 2018. Vaadatud 23. juunil 2018. "Керівництво Донецької ОДА". Біографічні дані. Originaali arhiivikoopia seisuga 8.07.2018. Vaadatud 28.06.2018. "SBU General Kuts appointed Donetsk region governor" (inglise). Censor.NET. 22. juuni 2018. Vaadatud 23. juunil 2018. Указ Президента України №-178/2018 від 22.6.2018 "Порошенко представив Куця як голову Донецької обладміністрації /Радіо Свобода" [Porošenko esitles Kutsi Donetski oblasti administratsiooni juhina] (ukraina). Vabadusraadio. 22. juuni 2018. Vaadatud 23. juunil 2018. УКАЗ ПРЕЗИДЕНТА УКРАЇНИ №516/2022 Про призначення О.Куця начальником Управління Служби безпеки України в Харківській області. Призначити КУЦЯ Олександра Івановича начальником Управління Служби безпеки України в Харківській області, 19.07.2022.
Komani

Komani (kuni 2016. aastani Queenstown) on linn Lõuna-Aafrika Vabariigis Ida-Kapimaa provintsis, Chris Hani ringkonna ja Enoch Mgijima valla halduskeskus. Linn on asutatud 1853. aastal ja saanud Queenstowni nime kuninganna Victoria auks. Lõuna-Aafrika Vabariigi 2011. aasta rahvaloenduse andmetel oli Komani elanikest mustanahalisi aafriklasi 81,8%, värvilisi 10,0%, valgeid 6,5%, India või Aasia päritolu inimesi 1,1% ja teisi 0,6%. Koosa keelt pidas emakeeleks 75,2%, afrikaani keelt 13,8%, inglise keelt 7,3% ja teisi keeli 3,7%. Queenstown, Eastern Cape pathfinda.com https://census2011.adrianfrith.com/place/281017 https://census2011.adrianfrith.com/place/281018